ઉલ્લેખનીય છે કે, વાસ્તવિક ક્ષેત્રના આંકડાના વિષયમાં રચાયેલી એક સમિતિ દ્વારા જીડીપી આકલનના નવા આધાર અનુસાર ગત વર્ષોમાં જીડીપી અંગેનો અહેવાલ રજુ કરવામાં આવ્યો હતો. જેમાં ડો. મનમોહનસિંહના વડાપ્રધાન સમયના કાર્યકાળ દરમ્યાન આર્થિક વિકાસ દર મોદી સરકારની તુલનામાં વધારે દર્શાવવામાં આવ્યો હતો. આ અહેવાલમાં ડો. મનમોહનસિંહના કાર્યકાળ વર્ષ ૨૦૦૬-૦૭ દરમ્યાન ભારતનો આર્થિક વિકાસ દર ૧૦.૦૮ સુધી પહોંચ્યો હતો. જે વર્ષ ૧૯૯૧માં આર્થિક ઉદારીકરણ બાદ સૌથી વધુ વિકાસદર હતો.